Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Madaniyat va sport ishlari vazirligi markaziy apparatining tuzilmasini tasdiqlash toʻgʻrisida” 2014-yil 14-martdagi PQ-2146-son qarori)
(resolution, 2024-05-07)

Oʻzbekiston Respublikasi Prezidentining “Oʻzbekiston Respublikasi Madaniyat va sport ishlari vazirligi markaziy apparatining tuzilmasini tasdiqlash toʻgʻrisida” 2014-yil 14-martdagi PQ-2146-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. Vazirlar Mahkamasining “Estrada qoʻshiqchilik sanʼatini yanada rivojlantirish toʻgʻrisida” 2001-yil 26-iyundagi 272-son qarorida (Oʻzbekiston Respublikasi QT, 2001-y., 6-son, 32-modda): a) 3-bandda: beshinchi xatboshidagi “Kengashga” soʻzi “Oʻzbekiston Respublikasi Madaniyat va sport ishlari vazirligiga” jumlasi bilan almashtirilsin; oltinchi xatboshi quyidagi tahrirda bayon qilinsin: “Oʻzbeknavo” estrada birlashmasi bosh direktori Oʻzbekiston Respublikasi Madaniyat va sport ishlari vazirining oʻrinbosari hisoblanadi va belgilangan tartibda tayinlanadi”; b) 4-ilovada: ilovaning nomlanishi quyidagi tahrirda bayon qilinsin: “Oʻzbeknavo” estrada birlashmasining Nizomi”; 1.1-band quyidagi tahrirda bayon qilinsin: “1.1. “Oʻzbeknavo” estrada birlashmasi estrada sanʼatini rivojlantirishga qaratilgan tashkiliy-ijodiy ishlarni amalga oshiruvchi Oʻzbekiston Respublikasi Madaniyat va sport ishlari vazirligi tizimidagi tashkilot hisoblanadi”. 1.2-band quyidagi tahrirda bayon qilinsin: “1.2. “Oʻzbeknavo” estrada birlashmasi Oʻzbekiston Respublikasining Konstitutsiyasi va qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari, Vazirlar Mahkamasining qarorlari va farmoyishlari, Milliy estrada sanʼatini rivojlantirish va muvofiqlashtirish Kengashining qaror va tavsiyalari hamda Oʻzbekiston Respublikasi Madaniyat va sport ishlari vazirining buyruqlari, yoʻriqnomalari, koʻrsatmalariga, ushbu Nizomga hamda boshqa qonun hujjatlariga muvofiq faoliyat koʻrsatadi, oʻz faoliyati toʻgʻrisida Oʻzbekiston Respublikasi Madaniyat va sport ishlari vazirligiga hisobot beradi”; 3.1-bandda: ikkinchi xatboshiga “Kengashi” soʻzidan keyin “tavsiyasiga asosan Oʻzbekiston Respublikasi Madaniyat va sport ishlari vazirligi tomonidan” soʻzlari qoʻshilsin; sakkizinchi xatboshiga “rahbarligiga” soʻzidan keyin “Oʻzbekiston Respublikasi Madaniyat va sport ishlari vazirligi bilan kelishgan holda” soʻzlari qoʻshilsin; 4.2 va 4.3-bandlardagi “Milliy estrada sanʼatini rivojlantirish va muvofiqlashtirish Kengashi” soʻzlari “Oʻzbekiston Respublikasi Madaniyat va sport ishlari vazirligi” soʻzlari bilan almashtirilsin; 5.1-band quyidagi tahrirda bayon qilinsin: “5.1. “Oʻzbeknavo” estrada birlashmasi faoliyatiga bosh direktor rahbarlik qiladi”; 5.3-band quyidagi tahrirda bayon qilinsin: “5.3. Birlashma bosh direktori Oʻzbekiston Respublikasi Prezidenti tomonidan lavozimiga tayinlanadi va lavozimdan ozod qilinadi”; 5.5-band quyidagi tahrirda bayon qilinsin: “5.5. Birlashma bosh direktorining oʻrinbosari bosh direktorning tavsiyasiga koʻra Oʻzbekiston Respublikasi Madaniyat va sport ishlari vaziri tomonidan lavozimiga tayinlanadi va lavozimidan ozod qilinadi”; 6.1-band quyidagi tahrirda bayon qilinsin: “6.1. “Oʻzbeknavo” estrada birlashmasi qonun hujjatlarida belgilangan tartibda qayta tashkil qilinadi yoki tugatiladi”.